钦定古今图书集成/理学汇编/文学典/第098卷 > 戴冠
## 钦定古今图书集成/理学汇编/文学典/第098卷 > 戴冠

按《明外史》本传：“冠字章甫，长洲人。好古笃学，自经史
外，方术百家，莫不综贯抉剔，必求缘起，而会之以理。
为文章，务出人意表。诗亦清丽，多讽刺名，籍籍诸生
间。巡抚王恕特爱之，每召见，款语移时。弘治初，岁贡
入都，恕方掌吏部，惊曰：‘子尚滞诸生耶’？访以切务，冠
条上十事。李东阳爱其文，欲荐之，不果。廷试第一，授”
绍兴训导。罢归，年七十馀卒。